cyanic-selkie/wikianc huggingface dataset:
சூக்கும உடல்
"மெய்யினில் தூலம் மிகுத்த முகத்தையும் பொய்யினில் சூக்குமம் பொருந்தும் உடலையும் கையினில் துல்லியம் காட்டும் உடலையும் ஐயன் அடிக்குள் அடங்கும் உடம்பே" -திருமந்திரம் 2130
விக்னேஷ்காந்த்
விக்னேஷ்காந்த் (RJ Vigneshkanth) இந்தியத் திரைப்பட நடிகர் ஆவார். இவர் முதன்மையாக தமிழ்த் திரைப்படங்களில் நடித்து வருகிறார். இவர் மீசைய முறுக்கு (2017 திரைப்படம்) திரைப்படத்தில் ஜீவா எனும் கதாப்பாத்திரத்தில் நடித்தார். யூடியூப் வலைத்தளத்தில் ஸ்மைல் சேட்டை எனும் நிகழ்ச்சியைத் தொடங்கியதன் மூலம் பரவலாக அறியப்பட்டார். பின் பிளாக் சீப் எனும் நிகழ்ச்ச்சியைத் துவங்கினார். நெஞ்சமுண்டு நேர்மையுண்டு ஓடு ராஜா திரைப்படத்தில் பாடலாசிரியராக ஆனார்.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:நடிகர்கள் பகுப்பு:தமிழகப் பாடலாசிரியர்கள் பகுப்பு:தமிழ்த் திரைப்பட நடிகர்கள்
விந்தியா
விந்தியா ஒரு தென்னிந்தியத் திரைப்பட நடிகை ஆவார். சங்கமம் (1999) படத்தில் அறிமுகமான இவர் தமிழ், மலையாளம், கன்னடம், மற்றும் தெலுங்கு மொழிகளில் பல படங்களில் நடித்துள்ளார்.
இவர் நடிகை பானுப்பிரியாவின் சகோதரன் கோபிகிருஷ்ணனை பெப்ரவரி 16, 2008 இல் திருமணம் செய்து கொண்டார். சில வருடங்களில் விவாகரத்தும் செய்து கொண்டார்
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள்
உரூத் தூரர்
இளமையும் கல்வியும்
இவர் கெர்ன்ஸில் பிறந்தார். அவர் தனது உயர்நிலைப் பள்ளி பட்டயத்தை கான்ட்டொனல்லசு  இலெகிரெர்செமினாரில் பெற்றார். இவர் சூரிச் பல்கலைக்கழகத்தில் படித்தார். 1988 ஆம் ஆண்டில் சூரிச் பல்கலைக்கழகத்தில் நோர்பர்ட் சுட்டுர்ரூமனுடன்  சிற்றுலைவுக் கோட்பாட்டில் த முனைவர் பட்டத்தை முடித்தார். 1989 ஆம் ஆண்டில் பிரின்சுடன் பல்கலைக்கழகத்தில் சேருவதற்கு முன்பு அவர் கேம்பிரிட்ஜ் பல்கலைக்கழகத்தில் ஒரு வருடம் முதுமுனைவர் ஆராய்ச்சியாளராக இருந்தார். இவர் 1991 இல் சூரிச் நகருக்குத் திரும்பினார், தன் முதுமுனைவர் முனைவர் பட்டத்தை முடித்தார்.
ஆராய்ச்சியும் தொழிலும்
தூரர் 1992 இல் சூரிச் பல்கலைக்கழகத்தில் உதவி பேராசிரியராகவும், 1995 இல் ஜெனீவா பல்கலைக்கழகத்தில் முழு பேராசிரியராகவும் பணியில்  அமர்த்தப்பட்டார். அவர் கோட்பாட்டு இயற்பியலுக்கான பெரிமீட்டர் நிறுவனத்தில் உறுப்பினராக உள்ளார். அவர் அண்ட நுண்ணலை பின்னணியிலும் திரள்நிலை ஈர்ப்பிலும்  வேலை செய்கிறார். திரள்நிலை ஈர்ப்பு என்பது திரள் ஈர்ப்பன்கள்வழி  விரிவடைந்து வரும்  அண்டத்தை விளக்குகிறது. இது பெருநிலை அளவுகளில் ஈர்ப் பை வலுவிழக்கச் செய்கிறது. தூரர் பொது சார்பியலுக்கான ஒரு செய்முறையில் அண்டவியல் நோக்கீடுகளைப் பயன்படுத்துகிறார்.
இடவியல் குறைபாடுகள் பற்றிய கோட்பாட்டுப் புரிதலுக்கு தூரர் விரிவாக பங்களித்துள்ளார். அண்ட நுண்ணலை பின்னணியின் கோணத் திறன் நிறமாலையின் ஒலி உச்சங்களை அண்ட கட்டமைப்புகள் அடக்க முடியும் என்பதை  இவர் காட்டினார். இந்த முடிவுகள், கட்புல அண்டத்தில் பொருளின் பரவலுக்கு அண்ட கட்டமைப்புகள் பொறுப்பல்ல என்பதை உறுதிப்படுத்துகின்றன. தொடக்க கால ழண்டத்தில் அண்டவியல் பொருள்நிலை மாற்றங்களை  அறிய நிலக்கோள ஆய்வக அடிப்படையிலான  செய்முறைகளைப் பயன்படுத்த முடியும் என்பதை நிறுவ அவர் நீல் துரோக் உடன் பணிபுரிந்தார். சர வலைப்பின்னல்களின் அளவீட்டு தீர்வுகளைப் படிக்க, நீர்மப் படிகங்களைப் பயன்படுத்துவதும் இதில் அடங்கும். தொடக்க கால அண்டத்தில்த்தில் அடர்த்தி  அலைவுகள்(ஏற்ற இறக்கங்கள்) அண்டவியல் காந்தப்புலங்களுக்கு வழிவகுக்கும் என்பதையும் அவர் நிறுவியுள்ளார். இந்த முதன்மையான காந்தப்புலங்களின் அளவிடுதல் பண்புகளை காரணமுடைமை வாதங்களால் மட்டுமே தீர்மானிக்க முடியும் என்பதை அவர் காட்டினார்.
60 பில்லியன் மண்டலங்களாகப் பிரித்து, ஒரு விரிவான.விண்வெளிப் பகுதியை தூரர் ஆய்வு செய்தார். மேலும் இதற்காக, தனிப்பட்ட துகள்களின் இயக்கத்தைப் படிக்க,  ஒரு மீக்கணினியில் சி++ நூலக   இலாட் ஃபீல்ட் 2  நிரலைப் பயன்படுத்தினார். நியூட்டனின் முறைகளின் கணிப்புடன் ஒப்பிடுகையில் மெட்ரிக் விண்வெளியில் உள்ள தொலைவைக்  கணக்கிட ஐன்ஸ்டீனின் சமன்பாடுகளைப் பயன்படுத்தினார். அவர் இருண்ட ஆற்றலையும் ஆராய்ந்துள்ளார்.
தூரர் 2012 ஆம் ஆண்டில் சுவிசு தேசிய அறிவியல் அறக்கட்டளையால் கல்விசார் வலையத்துக்குத் தேர்ந்தெடுக்கப்பட்டார். பொது சார்பியல், ஈர்ப்புக்கான தூய, பயன்பாட்டு இயற்பியல் பன்னாட்டுக் கழகத்தின் குழுவில் உறுப்பினராக உள்ளார். பெர்க்கேலி கலிபோர்னியா பல்கலைக்கழகம், பிரின்ஸ்டன் பல்கலைக்கழகம் , பாரிசு- சுது  பல்கலைக்கழகம் , கலிலியோ கலிலி நிறுவனம் ஆகியவற்றில் வருகை தரும் கல்விப் பதவிகளில் இருந்துள்ளார்.
தகைமைகளும் விருதுகளும்
அவரது தகைமைகளும் விருதுகளும் பின்வருமாறு:
தனிப்பட்ட வாழ்க்கை
தூரருக்கு திருமணமாகி மூன்று குழந்தைகள் உள்ளனர். அவர் ஜெர்மன், ஆங்கிலம் , பிரெஞ்சு சுவிசு ஜெர்மன் மொழிகளில் பேசுகிறார்.
மேற்கோள்கள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:பெண் வானியலாளர்கள் பகுப்பு:அண்டவியலாளர்கள் பகுப்பு:சுவிசு அண்டவியலாளர்கள்
இம்பால் பன்னாட்டு வானூர்தி நிலையம்
இம்பால் பன்னாட்டு வானூர்தி நிலையம் (Imphal International Airport, ) மணிப்பூர் மாநிலத் தலைநகர் இம்பாலில் உள்ள பன்னாட்டு வானூர்தி நிலையம் ஆகும். இது இம்பால் நகரிலிருந்து தெற்கே 8 கிமீ தொலைவில் அமைந்துள்ளது. இந்தியாவின் வடகிழக்குப் பகுதியில், குவகாத்திக்குப் பிறகு கட்டமைக்கப்பட்டுள்ள இரண்டாவது பன்னாட்டு வானூர்தி நிலையமாகும்; தவிரவும் இப்பகுதியில் குவகாத்தி, அகர்த்தலாவிற்கு அடுத்து மூன்றாவது மிக நெருக்கடியான வானூர்தி நிலையமும் ஆகும். இந்த வானூர்தி நிலையம் முன்னாள் அரசர் திகேந்திரஜித் நினைவாகப் பெயரிடப்பட்டுள்ளது.
இம்பால் பன்னாட்டு வானூர்தி நிலையம் வடகிழக்குப் பகுதியை நாட்டின் முக்கிய நகரங்களான பெங்களூர், தில்லி, கொல்கத்தா உடனும் அடுத்துள்ள மியான்மரின்  மண்டலை நகருடனும் வான்சேவையால் இணைக்கிறது. ஏர் ஏசியா இந்தியா, ஏர் இந்தியா, ஜெட் ஏர்வேஸ், இன்டிகோ மற்றும் அல்லையன்சு ஏர் ஆகிய வான்சேவை நிறுவனங்கள் இங்கிருந்து தங்கள் பறப்புக்களை அகர்தலா, சில்சார், அய்சால், ஜோர்ஹாட் நகரங்களுக்கு இயக்குகின்றனர். இந்த வானூர்தி நிலையம்  இந்திய வானூர்தி நிலையங்கள் ஆணையத்தின் நிர்வாகக் கட்டுப்பாட்டில் உள்ளது.
வெளி இணைப்புகள்
பகுப்பு:இந்திய பன்னாட்டு வானூர்தி நிலையங்கள் பகுப்பு:மணிப்பூரில் போக்குவரத்து
பகுப்பு:இந்திய வானூர்தி நிலையங்கள்
எர்ம் (சிற்பம்)
thumb|485x485px| ஏதெனியன் அகோராவில் இருந்த [[டெமோஸ்தனிஸ்|டெமோஸ்தீனசின் எர்மா, பாலியுக்டோசின் படைப்பு, சு. கிமு 280, கிளிப்டோதெக் அருங்காட்சியகம்]] எர்ம் (Herm (sculpture), ἑρμῆς , pl. ἑρμαῖ ஹெர்மாய் ), பொதுவாக ஆங்கிலத்தில் ஹெர்ம், என்று அழைக்கப்படுவது செவ்வக வடிவ கற்கம்பத்தின் உச்சியில் மனித தலை உள்ளவாறு செதுக்கப்பட்ட ஒரு சிற்பம் ஆகும். பொதுவாக சிற்பத்தின் அடியில் உள்ள கம்பத்தில் ஆண் குறி பொருத்தமான உயரத்தில் செதுக்கப்பட்டு இருக்கும். இந்த வடிவம் பண்டைய கிரேக்கத்தில் உருவானது. மேலும் இது ரோமானியர்களாலும் ஏற்றுக்கொள்ளப்பட்டது (மெர்குரியா என்று அழைக்கப்படுகிறது), மேலும் இது மறுமலர்ச்சி கால உருவங்கள் மற்றும் அட்லாண்டஸ் வடிவத்தில் புத்துயிர் பெற்றது.
தோற்றம்
துவக்கக் காலத்தில் கிரேக்க தெய்வங்கள் கற்குவியல் அல்லது வடிவமற்ற கல் அல்லது மரக் கம்பத்தின் வடிவத்தில் வணங்கப்பட்டனர். கிரேக்கத்தின் பல பகுதிகளில் சாலை ஓரங்களில், குறிப்பாக அவை சந்திக்கும் இடங்களிலும், நிலத்தின் எல்லைகளிலும் கற்குவியல்கள் இருந்தன. குறிப்பாக சாலைகளின் சந்திப்பைக் கடக்கும் ஒவ்வொரு வழிப்போக்கரும் இத்தகைய கற்குவியலில் ஒரு கல்லைப் எறிந்தோ அல்லது எண்ணெய் தடவுவதன் மூலம் சமய ரீதியிலான மரியாதை செலுத்தினர். பின்னர் கம்பத்தில் ஒரு தலை மற்றும் நிமிர்ந்த ஆண்குறி சேர்க்கப்பட்டது.
பயன்கள்
alt=Herma with the head of Herakles (Hermherakles). Museum of Ancient Messene, Greece.|thumb| எராக்கிளிசின் தலையுடன் கூடிய எர்மா (Hermherakles). பண்டைய மெஸ்சின் அருங்காட்சியகம், கிரேக்கம் பண்டைய கிரேக்கத்தில், எர்மா சிலைகள் தீங்கையும் தீயசக்திகளைத் தடுக்கும் என்று கருதப்பட்டது. மேலும் இவை சாலை சந்திப்புகளிலும், நாட்டின் எல்லைகளிலும், கோயில்களுக்கு முன்பும், கல்லறைகளுக்கு அருகிலும், வீடுகளுக்கு வெளியேயும், உடற்பயிற்சி கூடங்கள், மற்போர் பயிற்சியகங்கள், நூலகங்கள் போன்ற இடங்களிலும் வைக்கப்பட்டன. வணிகர்கள் மற்றும் பயணிகளின் காவல் தெய்வமாக ஆவதற்கு முன், எர்மெசு குழந்தைப் பேறு, நல்வாய்ப்பு, சாலைகள், எல்லைகளுடன் தொடர்புடைய தெய்வமாக கருதப்பட்டது. இதன் பெயர் ஹெர்மா என்ற சொல்லிலிருந்து வந்திருக்கலாம். இது கல், சுடுமண் அல்லது வெண்கலத்திலான சதுர அல்லது செவ்வக தூணைக் குறிக்கிறது; எர்மக்கள் தலையுடனான மார்பளவு உருவத்துடன், பொதுவாக தாடியுடன், தூணின் உச்சியில் அமைந்திருக்கும். மேலும் ஆண் பிறப்புறுப்பு தூணின் அடிப்பகுதியை அலங்கரிக்கின்றன. இந்தத் தூண்களில் எர்மெசின் தலைகளுடன்  மட்டும் அமைக்கப்படவில்லை. இதில் பிற கடவுள்கள் மற்றும் வீர நாயகர்கள், புகழ்பெற்ற மனிதர்கள் கூட, சிலவற்றில் இடம்பெற்றனர். ஏதென்சில், எர்மாய்கள் அதிக எண்ணிக்கையிலும் மிகவும் வணக்கத்திற்குரியைகளாக இருந்தன. இவை நற்பேறுக்காக வீடுகளுக்கு வெளியே தீமைவிலக்கிகளாக வைக்கப்பட்டன. இவற்றை ஆலிவ் எண்ணெயால் தடவுவார்கள் அல்லது முழுக்காட்டுவார்கள். மேலும் மாலைகளால் அலங்கரிப்பதும் உண்டு. இடது|thumb|252x252px| கிமு 5 ஆம் நூற்றாண்டின் முற்பகுதியில் [[எர்மெசு|எர்மெசில் இருந்து எர்ம்சின் தொன்மையான தாடியுடன் கூடிய தலை]] ரோமன் மற்றும் மறுமலர்ச்சி காலங்களில் ( டெர்மினி ), இதன் உடல் பெரும்பாலும் இடுப்புக்கு மேலே உள்ளவாறு அமைக்கப்பட்டுள்ளது. இதில் பிரபல நபர்கள், குறிப்பாக சாக்கிரட்டீசு மற்றும் பிளேட்டோ போன்ற எழுத்தாளர்களின் உருவங்களும் இந்த வடிவத்தில் பயன்படுத்தப்பட்டன. பண்டைய கிரேக்க எர்ம்களில் சாஃபோவின் உருவமும் அமைக்கப்பட்டுள்ளது. மேலும் மறுமலர்ச்சி காலத்திலிருந்து அநாமதேய பெண் உருவங்கள் பெரும்பாலும் பயன்படுத்தப்பட்டன, அப்போது எர்ம்கள் பெரும்பாலும் சுவர்களில் அலங்கார உறுப்புகளாக ஆக்கப்பட்டன.
ஆல்சிபியாடீஸ் சோதனை
கிமு 415 இல், பெலோபொன்னேசியப் போரின்போது சிசிலியன் படையெடுப்பின் ஒரு பகுதியாக ஏதெனியன் கடற்படை சைராகுசுக்குச் செல்வதற்குச் சற்று முன்பு ஒரு இரவில், ஏதெனியன் எர்மன்கள் அனைத்தும் மூளியாக்கப்பட்டன. இத்தகைய இழிவான செயலானது, போர் வெற்றிக்கு அச்சுறுத்தலாக செய்யப்பதாக இருக்கும் என்று அப்போது பலர் கருதினர்.
இது ஒரு நாசகார செயல் என்று நிரூபிக்கப்படவில்லை என்றாலும், அந்த நேரத்தில் ஏதெனியர்கள் இது ஏதென்சில் இருந்த சிரக்கூசா அல்லது எசுபார்த்தன் அனுதாபிகளின் நாசகார வேலை என்று நம்பினர். ஆல்சிபியாடிசின் எதிரிகள், ஏதெனியர்களின் இந்தக் கோபத்தை ஒரு சாக்காகப் பயன்படுத்தி, இந்த இழிவுபடுத்தல்களையும், மற்ற புனிதமான பொருட்களை சிதைப்பது மற்றும் சமயச் சடங்குகளின் கேலி செய்வது உட்பட பிற துன்மார்க்கமான செயல்களை விசாரிக்கவேண்டும் என கோரினர். அவர் தன்மீதான குற்றச்சாட்டுகளை மறுத்து, விசாரணையை எதிர்கொள்ள முன்வந்தார். ஆனால் ஏதெனியர்கள் இந்த போர்ப் பயணத்தை இதற்காக தடுக்க விரும்பவில்லை. மேலும் அவர் இல்லாத நேரத்தில் அவர் தற்காத்துக் கொள்ளும் செயல்களில் ஈடுபட முடியாத நேரத்தில் அவருக்கு எதிராக மக்களைத் தூண்டுவதற்கு அவரது எதிர்ப்பாளர்கள் இதைப் பயன்படுத்தினர்.
அவர் போருக்காக சென்றவுடன், அவரது அரசியல் எதிரிகள் எர்மாவை சிதைத்தது மற்றும் எலியூசினியன் சமயச் சடங்குகளை அவதூறு செய்ததாகக் கூறப்படும் குற்றம் ஆகிய இரண்டு குற்றங்களுக்காவும் அவர் இல்லாத நிலையில் அவருக்கு மரண தண்டனை விதிக்கப்பட்டது.
கலை மற்றும் பரவலர் பண்பாட்டில்
லாஸ் ஏஞ்சல்சில் உள்ள ஜீன். பால் கெட்டி அருங்காட்சியகத்தில் ரோமன் எர்மா எல்லைக் கற்களின் பெரிய சேகரிப்பு உள்ளது.
ஈசோப்பின் நீதிக்கதையில் எர்மன் சிலையை கேலி செய்யும் கதை உள்ளது. ஒரு பக்தியுள்ள நாய் அதற்கு 'அபிசேகம்' செய்ய முன்வந்ததால், கடவுள் அவசரமாக தன்னை வழிபடுபவர்கள் இதை செய்யத் தேவையில்லை என்று கூறுகிறார்.
ஹோப் மிர்லீஸின் கற்பனை புதினமான லுட்-இன்-தி- மிஸ்டில் முக்கிய கதாபாத்திரம் " பெர்ம் " மற்றும் "எர்ம்" எனப்படும் ஒரு பொருளின் அடியில் தோண்டி ஒரு முக்கியமான பொருளைக் கண்டறிவதாக உள்ளது.
குறிப்புகள்
பகுப்பு:கட்டிடக்கலைக் கூறுகள் பகுப்பு:சிற்பக்கலை பகுப்பு:பண்டைய கிரேக்க சமயம்
மெலிசா ஃபிராங்ளின்
மெலிசா ஈவ் புரோன்வென் ஃபிராங்ளின் (Melissa Eve Bronwen Franklin) (பிறப்பு 1956) ஒரு செய்முறை துகள் இயற்பியலாளர். இவர் ஃஆர்வர்டு பல்கலைக்கழகத்தின் இயற்பியல் துறைத் தலைவரும் மல்லின்கிரோடிட் பேராசிரியரும் ஆவார். சிகாகோவில் உள்ள ஃபெர்மி தேசிய துகள்முடுக்கி ஆய்வகத்தில் பணிபுரியும்போது இவரத் குழாம் மேல் குவார்க்கு நிலவுதலுக்கான முதற்சான்றைக் கண்டுபிடித்தது. இவர் 1993இல் Franklin was elected a fellow of the இயற்பியலுக்கான அமெரிக்கக் கழகத்தில் ஆய்வுறுப்பினராக தேர்வு செய்யப்பட்டார். , இவர் முன்மி-எதிர் முன்மி மோதல்களில் ஆய்வு செய்கிறார்.
இளம்பருவமும் கல்வியும்
Franklin grew up in Toronto, Canada. She dropped out of high school to form an alternative school with friends. சீடு (SEED) மாற்றுப் பள்ளியில் படித்த பிறகு, இவர் டொராண்டோ பல்கலைக்கழகத்தில் இயற்பியலில் சேர்ந்து 1977இல் பட்டம் பெற்றார்..
வாழ்க்கைப்பணி
இவர் 1982இல் தன் முனைவர் பட்ட்த்தினை சுடான்ஃபோர்டு பல்கலைக்கழகத்தில் இயற்பியலில் "சார்மோனியம் சிதைவின் தேர்ந்தெடுத்த ஆய்வுகள்" எனும் தலைப்பில் பள்ளியின் நேரியல் முடுக்கியில் காரி ஃபீடுமன் மேற்பர்வையில் ஆய்வு செய்து பெற்றார். இவர் தன் முதுமுனைவர் பட்ட்த்தைபெர்கேலி கலிஃபோர்னியா பல்கலைக்கழகத்தில்இலாரன்சு பெர்கேலி ஆய்வகத்தில் ஆய்வு செய்து பெற்றார். மேலும் 1988இல் இல்லினாயிசு பல்கலைக்கழகத்தில் துணைப் பேராசிரியராகச் சேர்ந்து சிகாகோவில் உள்ள ஃபெர்மி ஆய்வகத்தில் பணிபுரிந்தார். இவர் 1987இல் ஃஆர்வார்டு பல்கலைக்கழகத்தில் சேர்ந்து, பிரகு அங்கு இயற்பியல் துறையின் முதல் பெண் பேராசிரியரனார். க்டந்த பத்தாண்டுகளாக போசுட்டனுக்கும் சிகாகோவுக்கும் அடைக்கடி பயணம் செய்து ஃபெர்மி ஆய்வகக் கருவிகளைச் சரிபார்த்து  நிறுவினார். இவரது குழாம் 1995இல் மேல் குவார்க்கு உள்ளதை நிறுவியது.
வெளி இணைப்புகள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:அமெரிக்க இயற்பியலாளர்கள் பகுப்பு:கனடிய இயற்பியலாளர்கள் பகுப்பு:துகள் இயற்பியலாளர்கள் பகுப்பு:பெண் இயற்பியலாளர்கள்
பறகஹதெனிய
பறகஹதெனிய (Paragahadeniya, පරගහදෙනිය) என்பது இலங்கையில் குருணாகல் மாவட்டத்தில் அமைந்துள்ள ஒரு முசுலிம் கிராமம் ஆகும். இது கண்டி - கலகெதரை கணவாய் ஊடாக குருணாகல் நோக்கி இருக்கும் நெடுஞ்சாலையில் 16 ஆம், 17 ஆம்  மைல் கற்களுக்கிடையில் அமைந்துள்ளது.
தோற்றம்
குருணாகல் மாவட்டத்திலுள்ள முஸ்லிம் கிராமங்களில் முஸ்லிம்கள் அதிக அள்வில் வாழும் கிராமங்களுள் பறகஹதெனிய முதலிடத்தைப் பெறுகிறது. சிங்களத்தில் "பறகஹ"-පරගහ என்றழைக்கப்படும் மரங்கள் செரிந்து வளர்ந்திருந்ததாலும். மலை நாட்டுக்கு அருகாமையில் அமைந்துள்ள சம பூமியைக் குறிக்கும் தெனிய - දෙනිය என்ற சொல்லையும் சேர்த்தே பறகஹதெனிய என்ற சிங்களப் பெயர் இவ்வூருக்கு வழங்கப்படலாயிற்று.
இக் கிராமத்தின் வடக்கு தெற்கு ஓரங்களில் தெதுரு ஓயா எனும் பெரிய ஆற்றின் கிளைகள் ஓடுகின்றன. இவ்வாறுகளின் கொஸ்பத்து ஓயா ஆற்றங்கரையில் ஆதி முஸ்லிம்கள் ‘போண்டாவ’ என்ற குக்கிராமத்தில் (தற்போது பஞ்சிகாவத்த) வாழ்ந்தார்கள் எனவும் காலக்கிரமத்தில் அதாவது ஆங்கிலேயர் ஆட்சிக் காலத்தில் கண்டி குருநாகல் பிரதான வீதி சீரமைக்கப்பட்டு பிரபல்யம் அடைய ஆரம்பித்ததும் இப்பழங்குடிகள் பாதை ஓரமாக வந்து குடியேறினார்கள் என்பதும் வரலாறு. இப் போண்டாவ கிராமமே பின்னர் பறகஹதெனியவாயிற்று.
கொங்கு நாட்டுப் பெருவழிகள்
கொங்குநாட்டில் தற்கால கோயம்புத்தூர் மாவட்டம், பாலக்காட்டுக் கணவாயிலிருந்து மூன்று பண்டைய பெருவழிகள் கிழக்கு நோக்கிச் சென்றன அவை;
ராசகேசரிப்பெரு வழி
இராஜகேசரி பெருவழியானது பேருர், வெள்ளலூர், சூலூர், பல்லடம், காங்கேயம், கரூர், உறையூர் வழியாகப் பூம்புகார் வரை செல்கிறது.
வீர நாரயணப்பெருவழி
ஆனைமலை, வடபூதிநத்தம், சி.கலையமுத்தூர், பழனி, திண்டுக்கல், மதுரை, திருத்தங்கல் வழியாக அழகன் குளம் சென்றடைந்தது.
கொங்குப்பெருவழி.
கோயம்புத்தூர், அவிநாசி, விஜயமங்கலம், ஈரோடு, சேலம், ஏத்தாப்பூர், கள்ளக்குறிச்சி, விழுப்புரம், திண்டிவனம், வழியாக மாமல்லபுரம் சென்றடைந்தது.
மேற்கோள்கள்
பகுப்பு:கொங்கு பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:சாலைப் போக்குவரத்து
பண்டாரா
மொழி
இங்குள்ள மக்கள் மராத்தி மொழியைப் பேசுகின்றனர்.
சான்றுகள்
பகுப்பு:பண்டாரா மாவட்டம்
கிரேட் இந்தியன் பெனின்சுலார் ரயில்வே
கிரேட் இந்தியன் பெனின்சுலார் ரயில்வே (Great Indian Peninsula Railway) என்பது தற்போதைய மத்திய ரயில்வேயின் முன்னோடி ஆகும். இதன் தலைமையகம் பம்பாயில் உள்ள போர்பந்தரில் (விக்டோரியா முனையம் என்றும் சத்ரபதி சிவாஜி முனையம் என்றும் அழைக்கப்படுகிறது) செயல்பட்டது. கிரேட் இந்தியன் பெனின்சுலார் ரயில்வே ஆகஸ்ட் 1, 1849 ஆம் ஆண்டு பிரித்தானிய பாராளுமன்றத்தில் இயற்றப்பட்ட சட்டத்தால் உருவாக்கப்பட்டது. இதில் 50,000 பவுண்ட்கள் பங்கு மூலதனமாக செய்யப்பட்டது.
ஆகஸ்ட் 17, 1849 ஆம் ஆண்டு கிழக்கிந்தியக் கம்பெனியுடன் இந்த நிறுவனம் ஒப்பந்தம் செய்துகொண்டது. இதன் படி இந்த நிறுவனத்திற்கு ரயில் பாதை அமைக்கவும் இயக்கவும் அனுமதி அளிக்கப்பட்டது. ஜூலை 1, 1925 அரசு இந்த நிறுவனத்தை கையகப்படுத்தியது. சுதந்திரத்துக்கு பிறகு நவம்பர் 5, 1951 அன்று மத்திய ரயில்வேயுடன் இணைக்கப்பட்டது.
மேற்கோள்கள்
பகுப்பு:இந்திய இரயில்வே மண்டலங்கள்
மேற்கு மத்திய ரயில்வே மண்டலம்
மேற்கோள்கள்
பகுப்பு:இந்திய இரயில்வே மண்டலங்கள்
சோடியம் ஐதரசனாக்சலேட்டு
சோடியம் ஐதரசனாக்சலேட்டு (Sodium hydrogenoxalate) என்பது C2HNaO4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதரசனாக்சலேட்டின் சோடியம் உப்பு சோடியம் ஐதரசனாக்சலேட்டு எனப்படுகிறது. ஆக்சாலிக் அமிலத்திற்கும் இச்சேர்மத்திற்கும் உள்ள ஒரே வேறுபாடு என்னவென்றால் ஆக்சாலிக் அமிலத்தில் இடம்பெற்றிருக்கும் இரண்டு ஐதரசன் அணுக்கள் இச்சேர்மத்தில் இரண்டு சோடியம் அணுக்களால் இடப்பெயர்ச்சி செய்யப்பட்டிருக்கும். தோலில் பட நேர்ந்தாலும் தவறுதலாக உட்கொள்ளப்பட்டாலும் சோடியம் ஐதரசனாக்சலேட்டு ஒரு கொடிய நஞ்சாக செயல்படுகிறது.
நிலைப்புத்தன்மை
இச்சேர்மத்தில் ஆக்சாலிக் அமிலமும் சோடியம் ஆக்சலேட்டும் இருப்பதால் சூடுபடுத்தும்போது நேர்மின் அயனி இணையாக்கம் நிகழ்கிறது. பின்னர் சோடியம் ஆக்சலேட்டானது சோடியம் கார்பனேட்டு மற்றும் கார்பன் மோனாக்சைடாக சிதைவடைகிறது.
மேற்கோள்கள்
பகுப்பு:கரிம சோடியம் உப்புகள்
மத்திய ரயில்வே
மத்திய ரயில்வே அல்லது மத்திய ரயில்வே மண்டலம் என்பது இந்திய ரயில்வேயில் செயல்படும் 17 மண்டலங்களில் மிகப் பெரியது ஆகும். இதன் தலைமையகம் மும்பையில் உள்ள சத்ரபதி சிவாஜி முனையமாகும் (முன்னர் விக்டோரியா முனையம்). இந்தியாவின் முதல் பயணிகள் ரயில் இயங்கியது இந்த மண்டலத்தில் தான். மும்பை மற்றும் தானே நகரங்களுக்கு இடையே ஏப்ரல் 16, 1853 ஆம் ஆண்டு முதல் பயணிகள் ரயில் இயக்கப்பட்டது. 2003 ஏப்ரலில் இந்த மண்டலத்திலிருந்து மத்தியப்பிரதேசம் மற்றும் உத்திரப்பிரதேசத்தின் சில பகுதிகள் பிரிக்கப்பட்டு மேற்கு மத்திய ரயில்வே மண்டலம் உருவாக்கப்பட்டது.
இந்த மண்டலமானது மகாராட்டிரத்தின் பெரும்பகுதி, தெற்கு மத்தியப்பிரதேசம், வடகிழக்கு கர்நாடகம் ஆகிய பகுதிகளுக்கு சேவையை வழங்குகிறது. தற்போது இந்த மண்டலத்தில் ஐந்து கோட்டங்கள் உள்ளன.
மேற்கோள்கள்
பகுப்பு:இந்திய இரயில்வே மண்டலங்கள்
ஆலங்காயம் ஊராட்சி ஒன்றியம்
ஆலங்காயம் ஊராட்சி ஒன்றியம், இந்தியாவின் தமிழ்நாட்டின்  திருப்பத்தூர் மாவட்டத்தில்  உள்ள ஆறு ஊராட்சி ஒன்றியங்களில்  ஒன்றாகும். ஆலங்காயம் ஊராட்சி ஒன்றியம் இருபத்தி ஒன்பது ஊராட்சி மன்றங்களை கொண்டுள்ளது. வாணியம்பாடி வட்டத்தில் உள்ள இவ்வூராட்சி  ஒன்றியத்தின் வட்டார வளர்ச்சி அலுவலகம்  ஆலங்காயத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, ஆலங்காயம் ஊராட்சி ஒன்றியத்தின் மொத்த மக்கள் தொகை 1,22,736 ஆகும். அதில் பட்டியல் சாதி மக்களின்  தொகை 17,686 ஆக உள்ளது. பட்டியல் பழங்குடி மக்களின் தொகை 22,779 ஆக உள்ளது.
ஊராட்சி மன்றங்கள்
அலங்காயம் ஊராட்சி ஒன்றியத்தில் உள்ள 29 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருப்பத்தூர் மாவட்ட ஊராட்சி ஒன்றியங்கள் பகுப்பு:திருப்பத்தூர் மாவட்டம்
தூல உடல்
தூல உடல் அல்லது பெளதீக உடல் என்று அழைக்கபடுவது நிலம், நீர், நெருப்பு, காற்று, ஆகாசம் ஆகிய ஐம்பூதங்களால் ஆன பெளதீக உடல் ஆகும். இந்திய யோக சாஸ்திரங்களில் மூவுடல்கள் என அழைக்கப்படும் உடல்களில் இதுவும் ஒன்று. முறையே தூல உடல், (Physical Body), சூக்கும உடல் (Astral Body), காரண உடல் ( (Causal Body) என மூன்று வகைப்படும். இதற்கான ஆதாரங்களை திருமூலரின் திருமந்திரங்களில் பாடல் எண் 2122ல் "காயப்பை யொன்று சரக்கு பலவுள" எனத் தொடங்கும் பாடல் மூலம் அறியலாம்.
தூல உடலை திருமூலர் காயப்பை என உவமைப் படுத்துகிறார். காயம் = உடல்; பை = கொள்கலம் என்ற இரு வார்த்தைகளை இணைத்து காயப்பை என கூறுகிறார்.
வீரப்பநாய்கன்பட்டி
வீரப்பநாயக்கன்பட்டி (Virappanayakkampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வீரப்பநாயக்கன்பட்டிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 55 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'37.2"N 78°34'02.6"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 667 குடும்பங்களும் 2601 மக்களும் வசிக்கின்றனர். இதில் 1322 ஆண்களும் 1279 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சுதா சிங்
சுதா சிங் (Sudha Singh, சூன் 25, 1986) இந்திய தட கள விளையாட்டு மெய்வல்லுநர் ஆவார். இவர் 3000 மீட்டர்கள் பலதடை ஓட்டம் நிகழ்வில் இரியோ ஒலிம்பிக்கில் பங்கேற்றார்.
பணிவாழ்வு
சுதா சிங் 3000 மீட்டர்கள் பலதடை ஓட்டப் போட்டிகளில் தொடர்ந்து சிறப்பாக செயல்பட்டு வருகின்றார்; இப்போட்டியில் தேசிய சாதனையை இவர் ஏழாண்டுகள் தொடர்ந்து தக்கவைத்துக் கொண்டிருந்தார். மே, 2016இல் இதனை மீண்டும் கைப்பற்றி உள்ளார்.
இவரது சிறந்த ஓட்டம் 2016 ஆசிய விளையாட்டுக்களில் சீனாவின் குவாங்சௌவில் வெளிப்படுத்தினார்; இதில் 9 நிமி 55.67 வினாடி நேரத்தில் 3000 மீட்டர்கள் ஓடி தங்கப் பதக்கத்தைப் பெற்றார். தவிரவும் சாங்காய் நகரில் நடந்த தடகள விளையாட்டுக் கூட்டமைப்புகளின் பன்னாட்டுச் சங்கத்தின் வைர லீக் போட்டியில் தேசிய சாதனையை பதிவு செய்தார்.
சூன் 2012இல் இலண்டன் ஒலிம்பிக்கிற்கு போட்டியிடத் தகுதிப் போட்டியில் தன்னுடைய தேசியச் சாதனையை தானே முறியடித்தார்; 3000 மீ பலதடைகளை 9 நிமி 47.70 வினாடிகளில் கடந்து இச்சாதனையை நிகழ்த்தினார். இருப்பினும் 2012 ஒலிம்பிக் போட்டியில், முன்னிலைப் போட்டிகளில் 13வதாக வந்ததால் இறுதி ஓட்டத்திற்கு முன்னேறவில்லை.
ரியோ ஒலிம்பிக்சு
2016 ரியோ ஒலிம்பிக்கில் சுதா 3000 மீட்டர் பல தடை தாண்டும் போட்டியில் பங்கேற்றார். ரியோ ஒலிம்பிக் போட்டிகள் முடிந்து நாடு திரும்பிய சுதா சிங்கிற்கு உடல்நிலை சரியில்லாத காரணத்தினால் செய்யப்பட்ட பரிசோதனையில் அவர் பன்றிக்காய்ச்சலால் பாதிக்கப்பட்டது தெரியவந்தது.
வெளி இணைப்புகள்
பகுப்பு:இந்திய ஒலிம்பிக் வீரர்கள் பகுப்பு:இந்திய ஓட்ட வீரர்கள் பகுப்பு:இந்தியப் பெண் தடகள வீரர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:Rio Olympic Editathon 2016
இங்கிலாந்தின் ஆறாம் எட்வேர்டு
எட்வேர்டு VI (12 அக்டோபர் 1537 - 6 சூலை 1553) இங்கிலாந்து மற்றும் அயர்லாந்து நாடுகளின் ஆறாவது மன்னர். இவர் 28 சனவரி 1547 ஆம் ஆண்டு முதல் தனது இறப்பு வரையிலும் மன்னராக இருந்தார். இவரின் 9 வது அகவையில் 20 பிப்ரவரி அன்று மன்னராக மகுடம் சூட்டப்பட்டது. இவரது தந்தை ஹென்றி VIII மற்றும் தாய் ஜானி செமோர். இவர் சீர்திருத்தச் திருச்சபை மரபுகளைப் பின்பற்றும் இங்கிலாந்தின் முதல் மன்னராக வளர்க்கப்பட்டார். இவரது ஆட்சிக் காலத்தில், அரசாங்கப் பணிகளை மன்னர் எட்வேர்டு உரிய வயதுக்கு வரும் வரையில் அரசப் பிரதிநிதிகள் கவனித்து வந்தனர். பிரதிநிதிகளின் சபையை முதலில் அவரது மாமா எட்வேர்டு செமோர், சோமர்செட்டின் முதலாவது டியுக் (1547-1549) கவனித்துக் கொண்டார். அடுத்தபடியாக ஜான் டுடிலி, வார்விக்கின் முதல் ஏர்ல் (1550-1553) (1551 ஆண்டின் நார்தம்பர்லேண்டின் டியுக்) பார்த்துக் கொண்டார்.
எட்வேர்டு ஆட்சியில் பொருளாதாரப் பிரச்சனைகள் மற்றும் சமூக அமைதியின்மை நீடித்திருந்தது. அதனால் கலவரங்கள் மற்றும் கலகங்கள் அதிகரித்திருந்தது. அதிக பொருட்சேதத்தை ஏற்படுத்திய ஸ்காட்லாந்துடனான போரில் முதலில் வெற்றி பெற்றாலும். ஸ்காட்லாந்திலிருந்து வீரர்களை போர் நிலைகளில் இருந்து திரும்பப் பெற்றதுடன் அமைதிக்காக வடக்கு பிரான்ஸில் உள்ள போலோன் சுர் மெர் நகரைப் பரிமாற்றம் செய்ய வேண்டியிருந்தது. எட்வேர்டு மத விசயங்களில் மிகுந்த ஈடுபாடு காட்டினார். இவரது ஆட்சியில், இங்கிலாந்தில் உள்ள கிறித்துவ தேவாலயங்கள் அங்கீகாரம் பெற்ற சீர்திருத்தச் திருச்சபை சமுதாயமாக மாறியது. இவரது தந்தை, ஹென்றி VIII, தேவாலயத்திற்கும் ரோம் நகருக்கும் இடையே உள்ள தொடர்பை துண்டித்துவிட்டிருந்தாலும், கத்தோலிக்க கோட்பாட்டின் படி துறவு ஏற்பது அல்லது சடங்குகளை மறுதலிப்பதை ஹென்றி VIII அனுமதிக்கவில்லை. எட்வேர்டு ஆட்சியின் போது இங்கிலாந்தில் முதல் தடவையாக சீர்திருத்தச் திருச்சபை நிறுவப்பட்டது. மேலும் பல மதச் சீர்திருத்தங்கள் செய்தார். மதகுருக்கள் மற்றும் மதக்கூட்டங்கள் ஆகியவற்றை ஒழித்தார். மற்றும் ஆங்கிலத்தில் கட்டாய சேவை சுமத்தியது போன்றவகைகளையும் ஒழித்தார். இப்படி பல நடைமுறைகள் ஒழிக்கப்பட்டது.
பிப்ரவரி 1553 வது ஆண்டில், 15 வயதில் எட்வேர்டு நோயுற்றிருந்தார். அவரது நோய் முற்றியதையும் அதனால் தனது இறுதி நாட்கள் நெருங்கியதையும் கண்டறிந்த போது, தனது மறைவுக்குப் பிறகு, கத்தோலிக்க மதத்திற்கு நாடு திரும்புவதைத் தடுக்க அவர் மற்றும் அவரது அரசப் பிரதிநிதிகளின் சபை அடுத்த வாரிசுக்கானத் திட்டத்தை வரைந்தனர். அதன்படி எட்வேர்டு, தனது அடுத்த வாரிசாக மாமா மகளான சீமாட்டி ஜானி கிரேவை நியமித்தார். மேலும் தனது ஒருவழிச்சகோதரிகளான மேரி மற்றும் எலிசபத் ஆகியோரைத் தவிர்த்து விட்டார். ஆனால் எட்வேர்டின் இந்த முடிவு, அவர் இறந்த பின்னர் பெரும் விவாதத்திற்குள்ளானது. ஜானி ராணியாக வெறும் ஒன்பது நாட்களே இருந்தார். பின்னர் நீக்கப்பட்டார். அவரைத் தொடர்ந்து, மேரி பட்டத்து ராணியானார். இவரது ஆட்சியில், எட்வேர்டின் சீர்திருத்தச் திருச்சபை சம்பந்தமான அனைத்து சீர்திருத்தங்களையும் தலைகீழாக மாற்றினார். இது எவ்வாறாயினும், 1559 ஆம் ஆண்டில் எலிசபத்தின் மதத் தீர்மானத்திற்கு அடிப்படையாக அமைந்தது.
மேற்கோள்கள்
பகுப்பு:1537 பிறப்புகள் பகுப்பு:1553 இறப்புகள் பகுப்பு:இங்கிலாந்தின் அரசர்கள்
இந்திய தடகள விளையாட்டுகள் கூட்டமைப்பு
இந்திய தடகள விளையாட்டுக்கள் கூட்டமைப்பு (Athletics Federation of India, AFI) இந்தியாவில் தடகள விளையாட்டுக்களை கட்டுப்படுத்தும் மிக உயரிய அமைப்பாகும். இது நாட்டில் தடகளப் போட்டிகளை ஒருங்கிணைக்கும் பொறுப்பை உடையது. இது முன்னதாக இந்திய தொழில்முறையற்ற தடகள விளையாட்டுக்கள் கூட்டமைப்பு (Amateur Athletic Federation of India, AAFI ) என அழைக்கப்பட்டு வந்தது. இது ஆசிய தடகள விளையாட்டுக்கள் சங்கம் (AAA) மற்றும் தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) ஆகிய அமைப்புகளுடன் இணைந்துள்ளது.
வரலாறு
இந்திய தொழில்முறையற்ற தடகள விளையாட்டுக்கள் கூட்டமைப்பாக 1946இல் உருவானது. மகாராசா யத்வீந்திர சிங் மற்றும் முனைவர் ஜி.டி சோந்தி இதற்கான முனைப்புகளை மேற்கொண்டனர். புதிய கூட்டமைப்பிற்கு முதல் தலைவராக முனைவர் சோந்தி இருந்தார். ஏப்ரல் 13, 1950இல் இவர் பதவி விலகினார்.
போட்டிகள்
இந்தக் கூட்டமைப்பு நடத்தும் போட்டிகள் மூன்று வகுப்புகளாப் பிரிக்கப்பட்டுள்ளன: “I”, “II” & “III”. வகுப்பு I போட்டிகளை கூட்டமைப்பே நடத்துகின்றது. வகுப்பு II போட்டிகள் கூட்டமைப்பு அனுமதி வழங்கி இணைந்துள்ள அலகுகள்/சங்கங்கள்/அமைப்புகள் நடத்துவனவாகும். ஒழுங்கான காலவெளியில் இல்லாது கூட்டமைப்பு நேரடியாக நடத்தும் போட்டிகள் மூன்றாம் வகுப்பு III போட்டிகளாகும்.
வெளியிணைப்புகள்
பகுப்பு:இந்தியாவில் தடகள விளையாட்டுகள்
இலுவாங் பிரபாங் மாகாணம், லாவோஸ்
இலுவாங் பிரபாங் மாகாணம் ( ஆங்கிலம்:Luang Prabang ) என்பது லாவோஸில் உள்ள ஒரு மாகாணம். இது நாட்டின் வடக்கே அமைந்துள்ளது. அதே பெயரின் தலைநகரான இலுவாங் பிரபாங் 13 முதல் 16 ஆம் நூற்றாண்டுகளில் இலேன் சாங் இராச்சியத்தின் தலைநகராக இருந்தது. இது 1995 முதல் யுனெஸ்கோவால் தனித்துவமான கட்டடக்கலை, மத மற்றும் கலாச்சார பாரம்பரியங்களுக்கான உலக பாரம்பரிய தளமாக பட்டியலிடப்பட்டுள்ளது, இது 19 மற்றும் 20 ஆம் நூற்றாண்டுகளில் பிரெஞ்சு காலனித்துவ தாக்கங்கள் உட்பட பல நூற்றாண்டுகளில் கிராமப்புற மற்றும் நகர்ப்புற வளர்ச்சிகளின் கலவையாகும். இந்த மாகாணத்தில் 12 மாவட்டங்கள் உள்ளன. அரண்மனை, தலைநகரில் உள்ள தேசிய அருங்காட்சியகம் ஆகியவை முக்கியமான தளங்கள் ஆகும். மாகாணத்தில் குறிப்பிடத்தக்க கோயில்களும் உள்ளன. லாவோ புத்தாண்டு ஏப்ரல் மாதத்தில் தி பன் பை மாய் என்ற பெயரில் கொண்டாடப்படுகிறது.
நிலவியல்
லாவோஸ் மாகாணங்களில் ஒன்றான லுவாங் பிரபாங் மாகாணம் 16,875 சதுர கிலோமீட்டர் (6,515 சதுர மைல்) பரப்பளவைக் கொண்டுள்ளது. இந்த மாகாணம் வடக்கே போங்சாலி மாகாணம், வடகிழக்கில் வியட்நாம், கிழக்கே கவுபான் மாகாணம், தென்கிழக்கில் சியாங்கௌவாங் மாகாணம், தெற்கே வியஞ்சான் மாகாணம், தென்மேற்கில் சைக்னபௌலி மாகாணம் மற்றும் மேற்கில் ஓடோம்க்சே மாகாணம் ஆகிய எல்லைகளைக் கொண்டுள்ளது.
மாகாண தலைநகரம் மற்றும் இராச்சியத்தின் பழைய பகுதி, லுவாங் பிரபாங் நகரம், பாங்காக் ஏர்வேஸ், லாவோ ஏர்லைன்ஸ் அல்லது வியட்நாம் ஏர்லைன்ஸ் வழியாக லுவாங் பிரபாங் சர்வதேச விமான நிலையம் சேவை செய்கிறது. தலைநகர் ஒரு குறுகிய தீபகற்பத்தில் அமைந்துள்ளது. இது உள்ளூர் லாவோ பௌத்தர்களுக்கும், மேலும் அடிக்கடி வரும் சுற்றுலாப் பயணிகளுக்கும் ஆன்மீகத் தளமாகும். தீபகற்பத்தின் மையத்தில் ஒரு மலை,ஒன்று உள்ளது. இது 150 m   உயரம் கொண்டது; ஒரு செங்குத்தான படிக்கட்டு கொண்ட ஒரு சன்னதி ஒன்று அமைந்துள்ளது.
புள்ளி விவரங்கள்
மார்ச் 2005 மக்கள் தொகை கணக்கெடுப்பின்படி மாகாணத்தின் மக்கள் தொகை 407,012 என்ற அளவு கொண்டது.
பொருளாதாரம்
ஓக்பாப்டோக் என்ற நெசவு மையம் மற்றும் துணிகளின் கண்காட்சி இலுவாங் பிரபாங்கில் அமைந்துள்ளது. இது துணி மற்றும் கைவினைப்பொருட்களை வடிவமைத்து உற்பத்தி செய்கிறது. இது லாவோ மகளிர் சங்கம் மற்றும் கைவினைஞர்களின் பிற கிராமப்புற சமூகங்களின் பங்காளியாக நிறுவப்பட்டது. ஓக்பாப்டோக் கிட்டத்தட்ட 200 பேருக்கு வேலை வழங்குகிறது.
அடையாளங்கள்
இலுவாங் பிரபாங்கின் தலைநகரம் மாகாணத்தின் மிகவும் குறிப்பிடத்தக்க அடையாளமாகும், இது 1995 இல் உலக பாரம்பரிய தளமாக மாறியது. ஒரு புராணத்தின் படி, புத்தர் இந்த இடத்தை பார்வையிட்டதாகவும், இது ஒரு வளமான மற்றும் வளமான நகரமாக மாறும் என்று கணித்தார் என்றும் நம்பப்படுகிறது. அடுத்த நூற்றாண்டுகளில் தான் இது லான் சாங் இராச்சியத்தின் தலைநகராகவும்,பௌத்த மதத்தின் மையமாகவும் மாறியது. கோயில்களுக்கும் மடங்களுக்கும் இடையில் அரச நிர்வாக வளாகங்களுடன் நகரம் வளர்ந்தது.
1904 ஆம் ஆண்டில் கட்டப்பட்ட தேசிய அருங்காட்சியகத்தில், நுழைவு மண்டபத்தில் அரச மத கலைப்பொருட்கள் மற்றும் சந்திரனில் இருந்து வந்த ஒரு பாறை ஆகியவை உள்ளன. 14 ஆம் நூற்றாண்டின் தங்க பிரா பேங் என்பது அதன் பெயரை மாகாணத்திற்கு வழங்கியுள்ளது.
கலாச்சாரம்
லாவோ புத்தாண்டைக் கொண்டாடுவதற்காக ஏப்ரல் மாதத்தில் பன் பை மாய் திருவிழா நடைபெறுகிறது. இந்த கொண்டாட்டத்தில் வாட் கோ சியாங் கடந்து செல்லும் தக் பேட், துறவிகளின் பிச்சையெடுக்கும் ஊர்வலம் ஆகியவை அடங்கும். லாவோ பாலே மாகாண தலைநகரில் உள்ள அரண்மனை மைதானத்தில் உள்ள புரோலாக்-பிரலம் என்ற நிகழ்ச்சி நடக்கிறது.
குறிப்புகள்
பகுப்பு:லாவோஸ்
அல்தைசிட்டு
அல்தைசிட்டு (Altisite) என்பது Na3K6Ti2Al2Si8O26Cl3 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். கார தைட்டானியம் அலுமினோசிலிக்கேட்டு குளோரைடு கனிமமாக இது வகைப்படுத்தப்படுகிறது. நிலத்தடியில் உருவாகும் காரத்தன்மை கொண்ட அக்னிப்பாறைகளிலிருந்து இது கிடைக்கிறது. அலுமினியம், தைட்டானியம், சிலிக்கன் என்ற தனிமங்கள் கனிமத்தில் சேர்ந்திருப்பதால் அலுமினியத்திலிருந்து ’அல்’, தைட்டானியத்திலிருந்து ’தை’, சிலிக்கனிலிருந்து ‘சி’ எழுத்துக்கள் எடுக்கப்பட்டு அல்தைசிட்டு என்ற பெயர் இதற்கு சூட்டப்பட்டுள்ளது.
இராஜாவூர்
இராஜாவூர் (Rajavoor) என்பது தமிழ்நாட்டின் கன்னியாகுமரி மாவட்டத்தில் அகஸ்தீசுவரம் வட்டத்தில் உள்ள ஒரு கிராமம் ஆகும். இங்கு புனித மைக்கேல் கோவில் உள்ளது. 90% மக்கள் கத்தோலிக்கத் கிறித்தவர்கள் ஆவர்.
லெகரா பேரரசு
லெகரா பேரரசு (Lohara dynasty) இந்தியாவின் காஷ்மீர் பகுதியை கி. பி 1003 முதல் 1320 வரை ஆண்ட இந்து பேரரசர்கள் ஆவார். இப்பேரரசினைக் குறித்து 12ஆம் நூற்றாண்டின் நடுவில் வாழ்ந்த காஷ்மீர பண்டிதரும், சமசுகிருத கவிஞருமான கல்ஹானர் என்பவர் எழுதிய ராஜதரங்கிணி என்ற நூலில் குறித்துள்ளார். லெகரா பேரரசை சம்கிராமராஜா என்பவர் 1003இல் நிறுவினார். இறுதியாக சுகதேவன் என்பவர் காலத்தில், தில்லி சுல்தான்களால் இப்பேரரசு 1320இல் வீழ்ச்சி கண்டது.
பாலின சமத்துவமின்மை
பாலின சமத்துவமின்மை (gender inequality) என்பது ஆண்களும் பெண்களும் சமமாக நடத்தப்படாத சமூக செயல்முறையாகும். சமூகத்தில் நிலவும் உயிரியல், உளவியல் அல்லது கலாச்சார விதிமுறைகள் தொடர்பான வேறுபாடுகளிலிருந்து இது ஏற்படலாம். இந்த வேறுபாடுகளில் சில அனுபவ ரீதியாகவும் மற்றவை சமூக ரீதியாகவும் கட்டமைக்கப்பட்டுள்ளதாக கருதப்படுகிறது. கல்வி, ஆயுட்காலம், ஆளுமை, ஆர்வங்கள், குடும்ப வாழ்க்கை, தொழில் மற்றும் அரசியல் சார்பு உட்பட பல துறைகளில்பாலின வேறுபாடு இருப்பதாக ஆய்வுகள் தெரிவிக்கிறது.
உயிரியல்
உயிரியல் மற்றும் உடற்கூறியல் காரணிகளின் அடிப்படையில் பாலினங்களிடையே இயற்கையாகவே வேறுபாடுகள் உள்ளன, பெரும்பாலும் வேறுபட்ட இனப்பெருக்க அடிப்படையில் வேறுபாடு காணப்படுகிறது. உயிரியல் வேறுபாடுகளில் நிறப்புரி மற்றும் இயக்குநீர் வேறுபாடுகளும் அடங்கும். உடல் வலிமைகளின் அடிப்படையிலும் (சராசரியாக) இயற்கையான பாலின வேறுபாடு உள்ளது. இருப்பினும் எந்தவொரு ஆணும் எந்த பெண்ணையும் விட வலிமையானவர் என்பது இதன் பொருள் அல்ல. பெண்களை விட ஆண்கள், சராசரியாக உயரமானவர்களாக உள்ளனர். இதில் நன்மையும் உள்ளது தீமையும் உள்ளது. சராசரியாக, பெண்கள் ஆண்களை விட நீண்ட காலம் வாழ்கின்றனர், இது எந்த அளவிற்கு உயிரியல் வேறுபாட்டினால் நிகழ்கிறது என்பது தெளிவாகத் தெரியவில்லை. ஆண்களுக்கு, பெண்களை விட,அளவில் நுரையீரல் பெரியதாகவும் அதிக அளவில் இரத்த அணுக்கள் மற்றும் உறைதல் காரணிகள் உள்ளன, அதே சமயம் பெண்களுக்கு வெள்ளை இரத்த அணுக்கள் அதிகமாக இருந்து நோய் எதிர்ப்பு சக்திகளை வேகமாக உற்பத்தி செய்கிறது.
உளவியல்
பேறுகாலத்திற்கு முந்தைய நாளமில்லாச் சுரப்பிகளின் வெளிப்பாடு பாரம்பரிய ஆண் அல்லது பெண்ணின் நடத்தையை வெளிப்படுத்தும் அளவை பாதிக்கும் முக்கியக் காரணியாக அமைகிறது. பொது புத்திசாலித்தனத்தில் ஆண்களுக்கும் பெண்களுக்கும் இடையே புறக்கணிக்கத்தக்க வேறுபாடுகள் உள்ளன. பெண்களை விட ஆண்கள் கணிசமாக அதிக ஆபத்துக்களை எதிர்கொள்ள விரும்புகிறார்கள். ஆண்களும் பெண்களை விட ஆக்ரோஷமாக இருக்க வாய்ப்புள்ளது, இது மரபு, ஆண்ட்ரோஜன் வெளிப்பாட்டால் பாதிக்கப்படுகிறது. ஆண்களை விட பெண்கள் சராசரியாக அதிக பச்சாதாபம் கொண்டவர்களாக உள்ளனர். ஆனால் இது அனைத்து பெண்களும் ஆனித்து ஆண்களையும் விட பச்சாதாபம் கொண்டவர்களாக இருப்பதில்லை.
தாக்கம் மற்றும் எதிர்விளைவுகள்
பாலின சமத்துவமின்மை மற்றும் பாகுபாடு ஆகியவை ஒட்டுமொத்த சமுதாயத்தில் வறுமையையும் பாதிப்பையும் ஏற்படுத்துவதாக வாதிடப்படுகிறது. வெளிப்புற வாழ்வாதார வாய்ப்புகளைப் பயன்படுத்திக்கொள்ள அல்லது அச்சுறுத்தல்களுக்குப் பதிலளிக்க தனிநபர்களின் திறன்களில் குடும்பம் தொடர்பான அறிவு மற்றும் வளங்கள் முக்கிய தாக்கத்தினை ஏற்படுத்துகிறது. உயர் கல்வி பெறுதல் மற்றும் சமூக ஒருங்கிணைப்பு ஆகியன குடும்பத்தின் அனைத்து உறுப்பினர்களின் உற்பத்தித்திறனை கணிசமாக மேம்படுத்தவும் சமூகம் முழுவதும் சமநிலையை மேம்படுத்துவதிலும் முக்கிய காரணியாக அமைகின்றது.பாலின சமத்துவ குறியீடுகள் வறுமையின் இந்த அம்சத்தை நிரூபிக்க கருவிகளை வழங்க முற்படுகின்றன.
வறுமை பல காரணிகளைக் கொண்டுள்ளது, அவற்றில் முக்கியமான ஒன்று பாலின ஊதிய இடைவெளி ஆகும். பெண்கள் அதிகமாக வறுமையில் வாழ்ந்து கொண்டிருப்பதற்கு ஊதிய இடைவெளி முக்கிய காரணங்களில் ஒன்றாகும்.
பாலின சமத்துவமின்மையைக் குறைப்பதற்கும் வளர்ச்சியை அதிகரிப்பதற்கும் சமூக பாதுகாப்பில் பின்வருவனவற்றை உருவாக்க வேண்டும் என்று சர்வதேச பன்னாட்டு நிறுவன ஆராய்ச்சியாளார்கள் வாதிடுகின்றனர்:
சமூகப் பாதுகாப்பு அமைப்பானது பெண்களுக்கு வேலைவாய்ப்பு வாய்ப்புகளை அளிக்கிறது
பராமரிப்பு செலவுகளுடன் பெற்றோரை ஆதரித்தல் (எ.கா தென்னாப்பிரிக்க குழந்தை/ஊனமுற்றோர் உதவித்தொகை)
பெண்களுக்கான கல்வி உதவித்தொகை வழங்குதல் (எ.கா பங்களாதேஷின் பெண்கள் கல்வி உதவித்தொகை திட்டம்)
சமீபத்திய ஆண்டுகளில் உலகளாவிய அளவில் அதிகரித்து வரும் பாலின அடிப்படையிலான வன்முறை பற்றிய விழிப்புணர்வு அளித்தல்.
சமூகப் பாதுகாப்புத் திட்டங்களை வடிவமைப்பதில் மற்றும் மதிப்பீடு செய்வதில் நிகழ்ச்சியில் பங்கேற்பாளர்களையும் (பெண்கள் மற்றும் ஆண்கள்) சேர்த்தல்
திட்ட ஊழியர்களுக்கான பாலின விழிப்புணர்வு மற்றும் பகுப்பாய்வு பயிற்சி
சான்றுகள்
பகுப்பு:பாலினவாதம்
இந்தியா–தாய்லாந்து உறவுகள்
'இந்தியா–தாய்லாந்து உறவுகள்' (India-Thailand Relations) என்பது இந்தியா மற்றும் தாய்லாந்து நாடுகளுக்கு இடையே ஏற்பட்ட உறவைப் பற்றி குறிப்பிடுகிறது.
இந்தியா சுதந்திரம் பெற்ற உடனேயே 1947 ஆம் ஆண்டில் இந்தியாவிற்கும் தாய்லாந்திற்கும் இடையில் இராஜதந்திர உறவுகள் நிறுவப்பட்டன. இந்தியா தாய்லாந்துடன் நீண்ட கடல் எல்லையைப் பகிர்ந்து கொள்கிறது. இந்தியாவின் அந்தமான் மற்றும் நிக்கோபார் தீவுகள் அந்தமான் கடலுடன் தாய்லாந்தின் கடல் எல்லையைப் பகிர்ந்து கொள்கின்றன. 2001 ஆம் ஆண்டிலிருந்து கடந்த சில ஆண்டுகளில் வளர்ந்து வரும் அரவணைப்பு, பொருளாதார மற்றும் வணிக ரீதியான தொடர்புகள் அதிகரித்தல், இருபுறமும் உயர்மட்ட வருகைகளைப் பரிமாறிக்கொள்வது மற்றும் பல்வேறு ஒப்பந்தங்களில் கையெழுத்திடுவது போன்றவை இவ்விரு நாடுகளிடையே உறவுகள் மேலும் தீவிரமடைய வழிவகுத்தது.
பன்னாட்டு மன்றங்களுடன் ஒத்துழைப்பு
தாய்லாந்து மற்றும் இந்திய நாடுகளின் ஒத்துழைப்பு, இந்தியாவின் உரையாடல் கூட்டாண்மை ஏசியான், ஆசியான் பிராந்திய பேரவை (ARF), மற்றும் கிழக்கு ஆசிய உச்சிமாநாட்டில், துணை பிராந்திய தொகுத்தல் வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு (BIMSTEC) வங்காளம், இந்தியா, இலங்கை, தாய்லாந்து, மியான்மர், நேபால் மற்றும் சம்பந்தப்பட்ட பூட்டான், மற்றும் தாய்லாந்து, மியான்மர் மற்றும் இந்தியாவுடன் முத்தரப்பு போக்குவரத்து இணைப்புகள் போன்ற பல்வேறு பன்னாட்டு மன்றங்களில் ஒத்துழைக்கின்றன. இந்தியா 2002 இல் தாய்லாந்தால் தொடங்கப்பட்ட ஆசிய ஒத்துழைப்பு உரையாடல் (ஏசிடி) மற்றும் ஆறு நாடுகளின் குழுவான மீகாங்-கங்கா ஒத்துழைப்பு (எம்ஜிசி) ஆகியவற்றில் உறுப்பினராக உள்ளது.
தூதரகம்
இந்தியாவில் தாய் தூதரகம் புதுதில்லியில் அமைந்துள்ளது, மும்பை, கொல்கத்தா மற்றும் சென்னையில் மூன்று தூதரகங்கள் உள்ளன. இந்தியா தனது தூதரகத்தை பாங்காக்கிலும், ஒரு துணைத் தூதரகத்தை சியாங் மாய் நகரத்தில் வைத்திருக்கிறது.
சமீபத்திய முன்னேற்றங்கள்
இந்தியப் பிரதம மந்திரி டாக்டர் மன்மோகன் சிங்கின் அழைப்பின் பேரில் தாய்லாந்தின் பிரதம மந்திரி அபிசித் வெஜ்ஜீவா, 2011 ஏப்ரல் 4-5 தேதிகளில் இந்தியாவிற்கு விஜயம் செய்தார். ஆசியான்-இந்தியா, பிம்ஸ்டெக் மற்றும் எம்.ஜி.சி ஆகிய இருதரப்பு மற்றும் பிராந்திய கட்டமைப்பின் மூலம் வர்த்தக மற்றும் பொருளாதாரத்தின் கலாச்சார தொடர்பு, இணைப்பு மற்றும் வர்த்தக மற்றும் பொருளாதாரத்தை அதிகரிக்க இரு தலைவர்களும் ஒப்புக்கொண்டனர். இரு நாடுகளுக்கிடையிலான வர்த்தகத்தை அதன் 2010 ஆம் ஆண்டின் 6.7 பில்லியன் டாலரிலிருந்து 2014 இல் இரு மடங்காக உயர்த்தவும் முடிவு செய்யப்பட்டது.
ஒப்பந்தங்கள்
இந்திய குடியரசு தினத்தின் முதன்மை விருந்தினராக பிரதமர் யிங்லக் ஷினாவத்ரா 2012 ஜனவரியில் ஒரு மாநில விஜயத்தை மேற்கொண்டார். இது இரு நாடுகளுக்கும் இடையிலான நல்ல உறவின் குறிப்பிடத்தக்க அறிகுறியாகும். வருகையின் விளைவாக, தண்டிக்கப்பட்ட நபரை மாற்றுவதற்கான ஒப்பந்தம் உட்பட 6 இருதரப்பு ஒப்பந்தங்கள் கையெழுத்திடப்பட்டன.
இருதரப்பு பாதுகாப்பு ஒத்துழைப்புக்கு ஒரு பெரிய ஊக்கமாக, இந்தியாவும் தாய்லாந்தும் 30/05/2013 அன்று ஒப்படைப்பு ஒப்பந்தத்தில் கையெழுத்திட்டன. பயங்கரவாதம், நாடுகடந்த குற்றங்கள் மற்றும் பொருளாதார குற்றங்களில் ஈடுபட்டவர்கள் உட்பட தப்பியோடிய குற்றவாளிகளை ஒப்படைக்க கோருவதற்கான சட்ட கட்டமைப்பை இந்த ஒப்பந்தம் வழங்குகிறது. தப்பியோடியவர்களை ஒப்படைப்பதை துரிதப்படுத்த இரு நாடுகளுக்கும் இது உதவும். இரு சட்ட ஒத்துழைப்புக்கு உறுதியான சட்ட அடிப்படையை வழங்குவதன் மூலம் இரண்டு சட்ட அமலாக்க நிறுவனங்களுக்கிடையிலான உறவை இது மேலும் வலுப்படுத்தும் என்று இந்த ஒப்பந்தம் கூறியுள்ளது.
இந்தியாவின் நிதி புலனாய்வு பிரிவு மற்றும் தாய்லாந்தின் பணமோசடி தடுப்பு அமைப்பு, பணமோசடி மற்றும் பயங்கரவாத நிதியுதவி தொடர்பான உளவுத்துறை பரிமாற்றத்தில் ஒத்துழைப்பு குறித்து புரிந்துணர்வு ஒப்பந்தத்தில் கையெழுத்தானது. பணமோசடி மற்றும் பணமோசடி மற்றும் பயங்கரவாத நிதியுதவி தொடர்பான குற்றச் செயல்கள் என சந்தேகிக்கப்படும் நபர்களின் விசாரணையில் இந்த புரிந்துணர்வு ஒப்பந்தம் ஒத்துழைப்பை எளிதாக்கும். புரிந்துணர்வு ஒப்பந்தம் இதுபோன்ற பிரச்சினைகள் குறித்த தகவல்களைத் திரட்டவும், அபிவிருத்தி செய்யவும், பகுப்பாய்வு செய்யவும் பரிமாறிக்கொள்ளவும் முயல்கிறது.
இந்தோ-தாய் பரிமாற்ற திட்டம்
கூடுதலாக, புது தில்லி மற்றும் பாங்காக் பொருளாதார, அறிவியல், கல்வி, தொழில்நுட்ப மற்றும் கலாச்சார உறவுகளை மேம்படுத்த இந்தோ-தாய் பரிமாற்ற திட்டத்தை மேற்கொள்ள ஒப்புக்கொண்டன. இரு தலைவர்களும் விவரித்தபடி, இன்றைய அர்த்தமுள்ள மற்றும் உற்பத்தி விவாதங்கள் இரு நாடுகளுக்கிடையேயான விரிவான மற்றும் சீரான சுதந்திர வர்த்தக உடன்படிக்கையை விரைவாக அனுமதிப்பதன் அவசியத்தையும், பாதுகாப்பு, கல்வி, இடம் மற்றும் மக்கள் தொடர்புகளுக்கு  அதிக ஒத்துழைப்பையும் கோடிட்டுக் காட்டியுள்ளன. இரு நாடுகளும் பரஸ்பர ஆர்வமுள்ள பகுதிகளில் பாதுகாப்பு, தொழில் ஒத்துழைப்பைத் தொடர ஒப்புக்கொண்டன. பாதுகாப்பு ஒத்துழைப்பு தொடர்பான கூட்டு செயற்குழு மூலம் ஒத்துழைப்பு ஆழமடைவதையும் தலைவர்கள் வரவேற்றனர். மொத்தத்தில், இரு நாடுகளுக்கும் இடையே ஏழு ஒப்பந்தங்கள் கையெழுத்தானது.
பாதுகாப்பு ஒத்துழைப்பு
ஒட்டுமொத்த பாதுகாப்பு உறவு ஒப்பீட்டளவில் வளர்ச்சியடையாதது. கம்போடியாவில் இருந்து உருவாகும் ஆயுதங்களுக்கான விநியோக பாதையாக தாய்லாந்தைப் பயன்படுத்தும் இந்திய பிரிவினைவாதிகளுக்கு எதிராக தாய்லாந்து அதிகாரிகள் நடவடிக்கை எடுத்ததற்கு ஈடாக தெற்கு தாய்லாந்தில் இஸ்லாமிய பிரிவினைவாதிகளை எதிர்த்துப் போராட இந்தியா தாய்லாந்துக்கு உதவி வழங்கியுள்ளது. 2006 ஆம் ஆண்டு முதல், இந்திய மற்றும் தாய் கடற்படைகளும் அந்தமான் கடலில் குறியீட்டு "ஒருங்கிணைந்த ரோந்துகளை" நடத்தியுள்ளன. பாதுகாப்பு ஒத்துழைப்பு தொடர்பான புரிந்துணர்வு ஒப்பந்தம் 2012 ஜனவரியில் கையெழுத்திடப்பட்டது மற்றும் வருடாந்திர பாதுகாப்பு உரையாடல் நிறுவப்பட்டுள்ளது. இருப்பினும், தாய்லாந்தின் அரசியல் ஸ்திரமின்மை மற்றும் அதன் வரையறுக்கப்பட்ட கடற்படை திறன்களால் நெருக்கமான பாதுகாப்பு ஒத்துழைப்பு மட்டுப்படுத்தப்படலாம்.
இந்தியா-தாய்லாந்து கடல் எல்லை
இந்தியாவும் தாய்லாந்தும் வங்காள விரிகுடாவில் கடல் எல்லையை பகிர்ந்து கொள்கின்றன.
குறிப்புகள்
பகுப்பு:இந்தியாவின் இருதரப்பு உறவுகள் பகுப்பு:தாய்லாந்து
மைக்ரோசாப்ட் இந்தியா
மைக்ரோசாப்ட் இந்தியா (Microsoft India) அல்லது அதிகாரபூர்வமாக மைக்ரோசாப்ட் இந்தியா பிரைவேட் லிமிடெட் என்பது மைக்ரோசாப்ட் நிறுவனத்தின் துணைக் கிளை நிறுவனமாகும். இது இந்தியா நாட்டின் ஐதராபாத் நகரத்தினை தலைமையகமாகக் கொண்டுள்ளது. இந்நிறுவனம் 1990 ஆம் ஆண்டளவில் இந்தியச் சந்தையினுள் உட்புகுந்து அன்றிலிருந்து இந்திய அரசாங்கத்துடனும் ஒன்றித்து நெருக்கமாகச் செயற்பட்டு வருகின்றது. மைக்ரோசாப்ட் இந்தியா நிறுவனத்திற்கு அகமதாபாத், பெங்களூர், சண்டிகர், சென்னை, கோயம்புத்தூர், ஐதரபாத், இந்தோர், செய்ப்பூர், கொச்சி, கொல்கத்தா, மும்பை, புது தில்லி, புனே ஆகிய இந்தியாவின் 13 நகரங்களில் கிளைகள் காணப்படுகின்றன.
பறகஹதெனிய மத்திய கல்லூரி
பறகஹதெனிய மத்திய கல்லூரி (Paragahadeniya Central College) இலங்கையின் குருநாகல் மாவட்டத்தில் பறகஹதெனிய எனும் முஸ்லிம் கிராமத்தில் அமைந்துள்ள ஒரு தேசியப் பாடசாலை ஆகும். இப்பாடசாலை 1940 டிசம்ம்பர் 3 ம் திகதி ஆரம்பிக்கப்பட்டது.
தனது தகப்பனராகிய கலுகல்லை வெதராலகே பள்ளியடியான் மிஸ்கீன் லெப்பே என்பவரின் ஞாபகார்த்தமாக காலஞ்சென்ற கிராம விதானையாராகிய எம்.எல். எம் சலாஹீதீன் அவர்களால் 2 ஏக்கர் நிலம் பாடசாலைக்கென அன்பளிப்பு செய்யப்பட்டது. பின்னர் பொது மக்களின் ஒத்துழைப்புடன் கட்டப்பட்ட புதிய பாடசாலைக் கட்டடம் 1947 ம் ஆண்டு ஜனவரி  மாதம் 3 ம் திகதி சேர். டி. பி. ஜாயா அவர்களினல் திறந்து வைக்கப்பட்டது. படிப்படியாக வளர்ச்சியடைந்து 1952-ல் மகா வித்தியாலயமாகவும் 1978-ல் மத்திய மகா வித்தியாலயமாகவும் தரம் உயர்த்தப்பட்டது. பின்னர் 1994 ஆம் ஆண்டு தேசிய பாடசாலை என்ற அந்தஸ்தைப் பெற்றது.
பாப்பா கே. எஸ். வெங்கடராமையா
right|thumb|300px|பாப்பா கே. எஸ். வெங்கடராமையா '''பாப்பா கே. எஸ். வெங்கடராமையா' ("Papa" K. S. Venkataramaiah'', 12 செப்டம்பர் 1901 – 1972) என்பவர் தென்னிந்தியாவைச் சேர்ந்த கருநாடக இசை வயலின் வாத்தியக் கலைஞர் ஆவார்.
இசை வாழ்க்கை
இவர், புகழ்மிக்க கருநாடக இசைப் பாடகர்களான முசிரி சுப்பிரமணிய ஐயர், செம்பை வைத்தியநாத பாகவதர், செம்மங்குடி ஸ்ரீனிவாச ஐயர், மகாராஜபுரம் விஸ்வநாத ஐயர் ஆகியோருக்கு பக்க வாத்தியமாக வயலின் வாசித்தார் :
புல்லாங்குழல் கலைஞர் மாலிக்கு பக்கவாத்தியமாக வயலின் வாசித்தார்.
மேற்கோள்கள்
பகுப்பு:1901 பிறப்புகள் பகுப்பு:1972 இறப்புகள் பகுப்பு:இந்திய வயலின் கலைஞர்கள் பகுப்பு:கருநாடக இசைக் கலைஞர்கள் பகுப்பு:சங்கீத கலாநிதி விருது பெற்றவர்கள் பகுப்பு:சங்கீத நாடக அகாதமி விருது பெற்றவர்கள்
ஓமர் ஆயுசோ
ஓமர் ஆயுசோ (Omar Ayuso) (பிறப்பு: 26 மார்ச்சு 1998) என்பவர் எசுப்பானிய நாட்டு நடிகர் ஆவார். இவர் 2018 ஆண்டு நெற்ஃபிளிக்சு அசல் தொடரான எலைட் என்ற தொடரில் முஸ்லீம் நபராகவும் ஓரின செயற்கையாளராகவும் 'ஓமர் ஷனா' என்ற கதாபாத்திரத்தில் நடித்ததற்காக பிரபலமானவர். இவர் ஒரு ஓரின செயற்கையாளர் ஆவார். மற்றும் மார்ச் 2020 நிலவரப்படி கலைஞர் 'அலோன்சோ தியாசு' உடன் உறவில் உள்ளார்.
வெளி இணைப்புகள்
பகுப்பு:1998 பிறப்புகள் பகுப்பு:வாழும் நபர்கள் பகுப்பு:எசுப்பானிய திரைப்பட நடிகர்கள் பகுப்பு:எசுப்பானிய தொலைக்காட்சி நடிகர்கள் பகுப்பு:உகவர் நடிகர்கள்
பிரெட்ரிக் வில்லியம் ஸ்டீவென்ஸ்
பிரெடெரிக் வில்லியம் ஸ்டீவன்சு (Frederick William Stevens, 11 நவம்பர் 1847 – 3 மார்ச் 1900) என்பவர் பிரித்தானிய இந்தியாவில் பிரித்தானிய குடியேற்ற அரசில் பணியாற்றிய ஒரு ஆங்கிலேயக் கட்டிடக்கலைஞர். இவரது முக்கிய பங்களிப்பு மும்பையில் உள்ள விக்டோரியா முனைய தொடருந்து நிலையத்தை (இன்றைய சத்திரபதி சிவாஜி நிலையம்) வடிவமைத்தமை ஆகும்.
ஸ்டீவன்சு முனிசிபல் கார்ப்பரேசன் கட்டடம், ராயல் அல்ப்ரெட் செய்லர் வீடு, மும்பையில் உள்ள மியூசு அஞ்சல் அலுவலகம் போன்ற பல கட்டிடங்களை வடிவமைத்துள்ளார்.
மேற்கோள்கள்
பகுப்பு:இங்கிலாந்துக் கட்டிடக்கலைஞர்கள் பகுப்பு:1847 பிறப்புகள் பகுப்பு:1900 இறப்புகள்
சவாந்த் நோய்த்தொகை
சவாந்த் நோய்த்தொகை (Savant syndrome) அல்லது சவாந்தியம் என்பது சில திறமைகளில் மீத்திறம் பெற்ற உளத்திறனின்மை நோய்த்தொகை ஆகும். இவர்களிடம் மிதமிஞ்சிக் காணப்படும் திறமைகள் நினைவாற்றலோடு தொடர்புள்ளனவாக உள்ளன. இவற்றில் உயர்வேக கணக்கிடும் திறன், கலைநுட்பத் திறன், இசைவளத் திறன், படக்கோப்புத் திறன் முதலியவை உள்ளடங்கும். வழக்கமாக, ஒரு சிறப்புத் திறமை மட்டுமே அமையும். இது மரபு வகையாகவோ அல்லது ஈட்ட வகையாகவோ ஏற்படலாம்.
இந்நிலைக்கு ஆளானவர்கள் நரம்பு வளர்ச்சிக் கோளாறோ, தன்னுழம்பல் நிரல் கோளாறோ மூளைக் காயமோ பெற்றுள்ளனர். இத்தகையவர்களில் பாதிப்பேர் தண்ணுழம்பலுக்கு ஆட்பட்டுள்ளதால் இவர்களை தன்னுழம்பல் சவாந்த் உள்ளவராக வகைப்படுத்தலாம். இந்நிலை பெரும்பாலும் இளமையிலேயே அமைந்தாலும் சிலருக்குப் பின் வாழ்நாட்களிலும் உருவாகலாம். இது டி. எசு. எம்- 5 இன் கீழ்வரும் உளநிலைக் கோளாறு அல்ல.
இந்நிலை மிக அருகியே அமைகிறது. இந்நிலைக்கு மில்லியன் பேரில் ஒருவரே ஆட்படுவதாக ஒரு கணிப்பு கூறுகிறது. ஆண் சவாந்துகளைவிட பெண் சவாந்துகள் மிகவும் குறைவாகவே அமைகின்றனர். இந்நிலைக்கான முதல் மருத்துவக் குறிப்பு 1783 இல் காணப்படுகிறது. தன் உழம்பல் நோயாளரில் 200 அல்லது 10 பேரில் ஒருவருக்குச் சவாந்தியம் அமைகிறது. இப்போது நூற்றுக்கும் குறைவானவர்களே சிறப்புத் தகையுள்ள சவாந்துகளாக வாழ்ந்து வருகின்றனர் என மதிப்பிடப்பட்டுள்ளது.
கய்டு-குப்லாய் போர்
உசாத்துணை
பகுப்பு:தங்க நாடோடிக் கூட்டத்தின் போர்கள்
நாக்டெர்னல் லெகோப்தாலமசு
நாக்டெர்னல் லெகோப்தாலமசு என்பது மருத்துவத்துறையில் குறிக்கப்படும் கண்களைத் திறந்து கொண்டே தூங்கும் ஒரு பிரச்சினை ஆகும். குழந்தைகள் பலருக்கு இது சாதாரணமாக இருக்கும். ஆனால் பெரியவர்களுக்கு என்பது சிறிது சிக்கலான பிரச்சினை. குழந்தைகள் ஒரு குறிப்பிட்ட வயது வரை தூங்கும் போது இமைகள் மூடாமல் கொஞ்சம் திறந்தபடி தூங்குவது (அரைக்கண்) இயல்பு. மேல் இமை தசைகள் சரியான வளர்ச்சி அடைந்த பின்னர் இமைகளை முழுவதுமாக மூடியபடியே தூங்குவர்.
பறவைகள், விலங்குகள் ஒரு கண்ணை மூடியபடி தூங்குகின்றன. அப்போது அவைகளுக்கு ஒரு பக்க மூளையும் விழிப்புடன் இருக்கும். இது எதிரிகளிடம் இருந்து தம்மை தற்காத்துக் கொள்ள இயற்கையாக அமைந்ததாகும். இமைகளே இல்லாத விலங்குகள் அதிகம் உண்டு. மீன்களுக்கு இமைகளே இல்லை. டால்பின்கள் ஒரு கண்ணை மூடியே தூங்கும்.
மேற்கோள்கள்
பகுப்பு:மருத்துவம் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
தஞ்சோங் துவான்
தஞ்சோங் துவான் (ஆங்கிலம்: Tanjung Tuan; மலாய் மொழி: Tanjung Tuan போர்த்துகீசியம்: Cape Rachado) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கடற்கரை நகரமாகும்.
நெகிரி செம்பிலான், போர்டிக்சன் நகரத்திற்கு அருகில் உள்ளது. இந்த இடம் நெகிரி செம்பிலான் மாநிலத்திற்குள் அமைந்து இருந்தாலும், மலாக்கா மாநிலத்தின் நிர்வாகத்தில் உள்ளது.
இந்த இடத்திற்கு உடைபட்ட முனை (Broken Cape) என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் ரச்சாடோ முனை கலங்கரை விளக்கம் (Cape Rachado Lighthouse) மலேசிய வரலாற்றில் நன்கு அறியப்பட்ட இடமாகும்.
வரலாறு
1606-ஆம் ஆண்டில் டச்சுக் கிழக்கிந்திய நிறுவனத்திற்கும் (Dutch East India Company); போர்த்துகீசிய கடற்படைக்கும் இடையே இங்குள்ள கடற்கரைப் பகுதியில் ஒரு பயங்கரமான போர் நடந்தது. அந்தப் போரின் பெயர் 1606 ரச்சாடோ முனை போர். அதனால் இந்தக் கடற்கரைப் பகுதி மலாக்கா வரலாற்றில் பிரபலம் அடைந்தது.
இந்தப் போருக்குப் பின்னர் மலாக்காவில் போர்த்துகீசியர்களின் தலையெழுத்தும் மாறியது. ஜொகூர் சுல்தானகத்திற்கும் டச்சுக்காரர்களுக்கும் இடையே ஒரு பரஸ்பர ஒப்பந்தம் உருவானது. அந்த வகையில் 1841-ஆம் ஆண்டு போர்த்துகீசியர்கள் சரண் அடைந்தார்கள். ஆ பாமோசா கோட்டையை டச்சுக்காரர்களிடம் ஒப்படைத்தார்கள்.
ரச்சாடோ முனை கலங்கரை விளக்கம்
1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்தெடுக்கப்பட்டது. அதற்கு கேப் ரச்சாடோ (Cape Rachado) என்று பெயரிடப்பட்டது.
பின்னர், 1528 - 1529ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.
பன்னாட்டு பெண் நீதிபதிகள் நாள்
பன்னாட்டு பெண் நீதிபதிகள் நாள் (International Day of Women Judges) ஒவ்வோர் ஆண்டும் மார்ச்சு மாதம் 10 ஆம் தேதி அனுசரிக்கப்படுகிறது. உலகளாவிய பெண் நீதிபதிகளின் பங்களிப்புகளை அங்கீகரிப்பது இக் கொண்டாட்டத்தின் நோக்கமாகும். பாலின சமத்துவத்தை உறுதி செய்வதற்கான உலகளாவிய முயற்சியின் ஒரு பகுதியாகவும், பாலினம் தொடர்பான நீதித்துறை ஒருமைப்பாடு பிரச்சினைகளுக்கு தீர்வு காண்பதையும், பெண்களின் பிரதிநிதித்துவப் பிரச்சினைகளை நீதித்துறை அமைப்புகளில் இணைப்பதையும் பன்னாட்டு பெண் நீதிபதிகள் நாள் நோக்கங்களாகக் கொண்டுள்ளது.
தஞ்சோங் துவான்
வன காப்பு
1921-ஆம் ஆண்டில், 809,700 சதுர மீட்டர் பரப்பளவில், இந்த ரச்சாடோ முனை வனக் காப்பகம் (Hutan Simpanan Cape Rachado), ஒரு நிரந்தர வனக் காப்பகமாக அரசிதழில் (No.Warta : 2066 bertarikh 23 Disember, 1921) வெளியிடப்பட்டது.
இருப்பினும், 1969-ஆம் ஆண்டில் 161,900 சதுர மீட்டர் பரப்பளவு காடுகள் பொதுப் பயன்பாட்டிற்காக நிரந்தர வன இருப்பு நிலையில் இருந்து நீக்கப்பட்டன (No.Warta : 328 bertarikh 25 Disember, 1969).
பன்னாட்டு பெண் நீதிபதிகள் நாள்
சமத்துவத்தையும் சனநாயகத்தையும் அடைய முடிவெடுக்கும் அனைத்து நிலைகளிலும் பெண்களின் செயலூக்கமான பங்கேற்பு இன்றியமையாதது என்பதை உறுதிப்படுத்தி உலகெங்கிலும் உள்ள பெண் நீதிபதிகளின் பங்களிப்பை இந்த நாள் அங்கீகரிக்கிறது. பெண் நீதிபதிகளின் பன்னாட்டு நாள் நீதிபதிகள் மற்றும் சமூகத்தின் தலைவர்களாக மாற விரும்பும் பெண்கள் மற்றும் இளம் பெண்களுக்கு அதிகாரம் அளிக்கிறது.